|  |  |
| --- | --- |
| **Elem tartalma: A házasság szentsége** | Kategória: előadás |
| Szerző(k): Hajnal Bendegúz, Hajnal-Kiss Renáta  | Esemény: Tábor |
| Kapcsolódó téma: Szentségek | Kapcsolódó előadás: Én is adhatok |
| Régió: Tisza | Település: Tiszaföldvár | Időpont: 2022.07. |

Kapcsolódó anyagok:

2022\_07\_szentsegek\_ajándékok\_Istentol\_negy\_foeloadas\_ossz\_tabor

2022\_07\_szentsegek\_tema\_es\_esemenyosszegzo\_ossz\_tabor

Törzsanyag:

**Házasság szentsége**

A mai előadásokon a közösség szolgálatának szentségeiről beszélünk, Balázs a papságról, mi pedig a házasságról.

**Miért tartozik a házasság szentsége a közösségi szolgálatok szentségei közé?**

Válasz: Nem önmagunkért van, hanem általa Isten országát építjük.

Rossz válaszok:

A házasságkötés helyszíne a templom, ahol közösségben vagyunk

Egy férfi és egy nő együtt közösségnek számít

A házasok szolgálati ideje sosem jár le

A szeretetet nem elég befogadni, magunknak megtartani, azt tovább kell ajándékozni, így mások és mi is gazdagodni fogunk. Akkor tud az ember igazán boldog lenni, ha másoknak is örömöt tud okozni. Életünket nem tudjuk teljessé tenni csupán a szakmai, mindennapi feladatok elvégzésével - bár a szeretetet itt is tudjuk gyakorolni; a kiteljesedéséhez szükséges, hogy elköteleződjünk mások szolgálatára. Ez megvalósul mind a házasság, mind a papság és szerzetesség által.

**Mitől több a szentségi házasság, mint a polgári?**

Válasz: Egy egész életre szóló elhatározás a feltétel nélküli hűségre, melyben Istennel együtt dolgozunk

Rossz válaszok:

 A templomi esküvő ünnepélyesebb, emelkedettebb hangvételű, így a pár sokkal jobban átéli a fontosságát

Isten által a házaspárnak sokkal kevesebb problémával és gonddal kell megküzdenie

Főleg attól érvényes egy házasság, hogy egy pap adja össze a párt

**Mit érdemes tenni, ha egy kapcsolatban nehézségekbe ütközünk?**

Válasz: Kitartónak, elkötelezettnek kell maradnunk, keresnünk kell a kiengesztelődést

Rossz válaszok:

 A nehézségek miatt ki kell lépnünk a kapcsolatból

 El kell érnünk, hogy a másik a javunkra megváltozzon

 Nem szabad foglalkozni a problémával és egy idő után elmúlik

Hogyan juthat el egy kapcsolat a házasságig? Szeretnénk a saját példánkat megosztani veletek.

* A találkozásban Isten kegyelme (nem járt Bendegúz közösségbe akkoriban)
* Kezdetben barátság
* Párkapcsolat keresése a házasság perspektívájában
* Közös szimpátia, majd később vonzalom
* Párkapcsolat kialakulása, éveken át tartó közös fejlődés
* Vágy az elköteleződésre
* Kegyelmi állapotban való közös döntés
* Közös tervek

**Hogyan vesz részt egy házaspár Isten tervében?**

Jó válaszok:

Továbbadják az Istentől kapott szeretetet egymásnak

Isten ajándékaként továbbadják az életet a gyermekáldásban

Mások üdvösségét elősegítve munkálkodnak

Rossz válaszok:

Közösen dolgoznak (földművelés, házimunka stb.)

Egy szép megközelítés arra, hogy miért a jobb kézre kerül a gyűrű, hogy ez a cselekvő testrészünk - Isten meghív arra, hogy a teremtésben tevékenyen csatlakozzunk hozzá, ráadásul közösen, egymásért és másokért.

Hogyan lehetséges az egész életen át tartó hűség? A házasságot Isten megáldja, épp ezért szentség. Ennek hatásait tapasztaljuk, de teljesen felfogni nem tudjuk. A házasság misztérium (=titok). Minél inkább tudjuk önmagunkat adni a másikért és másiknak, annál jobban tudunk a teremtésben részt venni és az egymás közötti kapcsolatot mélyíteni. Mindez fordítva is igaz, egymást teszik lehetővé és érthetőbbé. A házasság szilárdságát Isten irántunk való elkötelezettsége adja. Krisztus azért adta önmagát értünk, az egyházért, hogy új szövetséget kössön velünk, azaz mélyüljön a kapcsolata velünk, és hogy a teremtéstörténetben részt vegyen.

Hogy kézzel foghatóbbá tegyük a **hasonlóságot a házasság valamint Krisztus és az Egyház kapcsolata között**, pár tulajdonságot említünk.

Mindkét kapcsolat:

1. **Ajándék jellegű:**
	1. Nem kikényszerített:
* Krisztust önként jött és teljesítette a feladatát
* A házas felek sem kényszerből szeretik egymást, hanem saját elhatározásukból
	1. Nem vár viszonzást
* Krisztus akkor is szeret minket, ha mi elfordulunk tőle
* A házas felek sem azért tesznek jót egymással, hogy ezt majd valamikor visszakapják a másiktól
1. **Megelőlegezett**:

 Elébe megy a másiknak

* Krisztus előbb szeretett minket
* A házas felek is igyekeznek szeretetükkel “kezdeményezni” a másik felé; igyekeznek akkor is szeretni, megbocsátani, ha épp nehéz
1. **Felemelő**:
* Krisztus felemel minket, célja a mi üdvösségünk
* A házas felek is egymás üdvösségét igyekeznek elősegíteni
1. **Feltétel nélküli**:
* Krisztus feltétel nélküli szeretetből váltott meg minket, akármilyenek is vagyunk, nem pedig azért, mert “kiérdemeltük” volna
* A házas felek sem kötik feltételhez egymás iránti szeretetüket, úgy fogadják el a másikat, ahogy van, minden hibájával együtt
1. **Irgalmas:**
* Krisztus végtelenül irgalmas hozzánk; megbocsátja minden vétkünket, és megsegít minket a kilátástalannak tűnő helyzetekben
* A házas felek is igyekeznek megbocsátani egymásnak
1. **Imádságos:**
* Krisztus állandó szeretetközösségben volt az Atyával, halála előtt is hozzá imádkozott
* A házas felek is közösen kell, hogy imádkozzanak; nem csak nagy döntéseik előtt, de indennapjaikban is igyekeznek Istennel jó kapcsolatot ápolni
1. **Áldozatkész:**
* Krisztus vállalta értünk a kereszthalált
* A házas felek is készek egymásért áldozatokat hozni, keresztet hordozni

*A házasság felbonthatatlansága*

**Az alábbiak közül melyek feltételei, hogy felvehessük a házasság szentségét?**

Jó válaszok:

 A szabad beleegyezés

Az egész életen át tartó kizárólagos kapcsolat igenlése

Nyitottság az élet továbbadására

Megfelelő lelki készület

Az egyház által előírt forma megtartása

Rossz válaszok:

 Alkalomhoz illő öltözet (nőknek menyasszonyi ruha, férfiaknak öltöny)

 Jegygyűrűt kell vásárolni, amely a hűséget szimbolizálja

 A templom és az oltár díszítése virágokkal

 A házasságot minden jelenlévőnek támogatnia kell

 Az esemény megörökítése fotóval, videóval

 Személyesen jelen kell lennie a párnak és a tanúknak

Ezek nehéz feltételek, viszont: “a Krisztus kegyelmében megélt házasság szentség: lehetővé teszi a férfi és a nő számára az isteni szeretetben való megmaradást, vagyis jobban bízni Istenben, mint saját szerelmi tartalékunkban.“

**Néhány ötlet következik, amivel talán ti is tudtok közösen készülni a házasságra. Segítsetek kiválogatni a jókat:**Jó ötletek:

 Imádkozzunk azért, hogy megfelelő párt találjunk

 Kihasználás és önzés nélkül próbáljuk megélni emberi kapcsolatainkat

 Mások jó házasságából vegyünk pozitív példát

 Elköteleződés, mások melletti kitartás tudatos gyakorlása

Rossz ötletek:

 Próbáljunk ki legalább 5-10, vagy több párkapcsolatot

 A külső megjelenésünkkel próbáljuk elérni, hogy a másik szeressen minket

Olyan párt keresünk, akit könnyen befolyásolhatunk

Vegyünk a másiknak minél több, drága ajándékot

### Vázlat

* Maga a szentség - Miben több, mint a polgári házasság?
* Sokkal szebb esemény, szebb a helyszín ?
* Nincsen soha semmi kihívás/probléma, mert Isten mindig segít ?
* Mert egy egész életre szóló elhatározás a feltétel nélküli kitartásra ?
* Készület - Hogyan részesedhetek benne?
* Jegyesség
* Akár a konkrét feltételekről szó, mi hogyan éltük át
* Fiatalok hogyan készülhetnek
* Házasság - Mit ad, miért szükséges
* Isten is három személy
* Ehhez hasonlóan mi is megélhetjük, hogy eggyé válunk a másik személlyel
	+ - „Ezért a férfi elhagyja apját és anyját és feleségéhez ragaszkodik, s a kettő egy test lesz.” Ter 2,24
* Isten ezt megáldja
	+ - „Legyetek termékenyek, szaporodjatok, töltsétek be a földet és vonjátok uralmatok alá” Ter 1,28.
* Lehet közösen fejlődni így, akár mennyire is tökéletlenek vagyunk
* “Isten elkötelezettsége adja a házasság szilárdságát.”
	+ - Isten szövetsége az emberrel Krisztusban - Mikben hasonlít a házasság Krisztusnak az Egyház felé való szeretetére (Ef. 5,20-23)
			* Ajándék (nem kikényszerített) - csoda, meglepetés.
				+ Házasság alatt ismered meg igazán minden oldalról a párod, mindig új oldalról az élet folyamán
			* Az Atya van mögötte
				+ Krisztus is az Atyától jött
				+ Arra kell törekedni, hogy a másik mögött is az Atyát lássuk, hogy Ő teremtette
				+ Elfogadhatóak (sőt, örömteliek) a különbségek
			* Megtestesül
				+ Nem elég gondolkodni, érezni, cselekedni is kell a másikért (ahogy tudunk neki örömet szerezni)
			* Megelőlegezett
				+ Krisztus előbb szeretett minket (jóval születésünk előtt megváltott bennünket, akárhogyan is viselkedünk)
				+ Nekünk is szeretnünk kell a másik felünk, ha épp nehéz. Azt kell adnunk, amit ma tudunk (hogy utána még többet tudjunk)
			* Felemelő - Krisztus is felemel minket
				+ A fő cél egymás segítése az üdvözüléshez
			* Irgalmas
				+ Tudnunk kell egymásnak megbocsátani
			* Okos
				+ A törvényekkel segít Krisztus is, okosságra buzdít
				+ Leleményesnek kell lenni, megújulónak, intelligensnek lenni

Másképp kell szeretni a társunkat, ahogy telik az idő

* + - * + Önerőből, vagy mások segítségével keresi a jó megoldást
			* Imádságos
				+ A nagyobb döntéseket át kell imádkozni közösen, hasonlóan mint Jézus tette
			* Feltételmentes
				+ Isten sosem vonja vissza szeretetét, mégha megbántjuk, sőt keresztre feszítjük sem
				+ Ugyan így a házasság is ekkor lesz felbonthatatlan
				+ Házastársi esküben is ezt mondjuk

* Áldozathozatal
	+ Krisztus vállalta értünk a kereszthalált
	+ Nem az egymás melletti teljes jólétre kötjük össze életünk
		- Egymás mellett kitartás, áldozatok vállalása, keresztek hordozása
* Mi szükséges hozzá - objektív felsorolás
* Szabad beleegyezés
* az egész életen át tartó kizárólagos kapcsolat igenlése
* nyitottság az élet továbbadására
	+ - Lehetetlennek tűnik, viszont szentség: a látható emberi életekben láthatatlanul maga Isten cselekszik.
* Praktikák
* Imádkozás előre
* Tudatos barát és párválasztás
* Kapcsolatainkban tiszták legyünk, önzés nélküliek

### Érdekességek:

* Papp Miklós - “Megkoronáztad” c. könyből
* Görög katolikusoknál a pap szolgáltatja ki ezt a szentséget is, azonban passzív formában, mint a többi szentséget: “megkereszteltetik” “megkoronáztatik” - jelezve ezzel, hogy a kegyelem forrása Isten. Még a gyűrűt is a pap húzza a pár ujjaira.
	+ Viszont ugyan úgy megvan a szabad beleeggyezés feltétele. Konkrétan az ajtóban a liturgia előtt van számon kérve a páron.
* Miért jobb kézre kerül a gyűrű?
* Egy szép megközelítés, hogy ez a cselekvő testrészünk - Isten meghív arra, hogy a teremtésben tevékenyen csatlakozzunk hozzá, ráadásul közösen, egymásért és másokért.
* <https://spiritandtruthonline.org/mystery-or-sacred-secret/>

Eszközigény: